stanford-oval/wikipedia huggingface dataset:
Erkki Somersalo

| Erkki Somersalo> Henkilötiedot |
| --- | --- |
Syntynyt: 3. lokakuuta 1960 (ikä 64) Helsinki
Kansalaisuus:  Suomi
Ammatti:  matematiikan professori
Koulutus ja ura
Tutkinnot:  Helsingin yliopisto (FK 1982, FL 1984, FT 1986)
Väitöstyön ohjaaja:  Lassi Päivärinta
Instituutti:  Case Western Reserve University
Oppilaat:  monia tohtoriopiskelijoita, heistä 2016 mennessä ainakin 22 väitellyt, joiden joukossa mm. professorit Nuutti Hyvönen, Matti Lassas, Samuli Siltanen ja apulaisprofessori Sampsa Pursiainen
Palkinnot:  Väisälän palkinto (2000), Suomalaisen Tiedeakatemian jäsen (2007–), Diekhoff Teaching Award (2012)
Aiheesta muualla
Erkki Somersalo (case.edu)
Erkki Jaakko Somersalo (s. 3. lokakuuta 1960 Helsinki) on suomalainen matemaatikko. Hän toimi yhdysvaltalaisen Case Western Reserve Universityn (Cleveland, Ohio) matematiikan professorina. Hän tutkii erityisesti inversio-ongelmia.
Somersalo tuli ylioppilaaksi helsinkiläisestä Apollon yhteiskoulusta (1979). Hän opiskeli matematiikkaa ja teoreettista fysiikkaa Helsingin yliopistossa, josta valmistui ripeästi filosofian kandidaatiksi (1982), lisensiaatiksi (1984) ja tohtoriksi (1986). Hänen englanninkielinen väitöskirjansa (1986) oli otsikoitu One-Dimensional Electromagnetic Reflection Problem. Väitöskirjatyön ohjaaja oli professori Lassi Päivärinta.
Ennen siirtymistään Clevelandiin vuonna 2008, Somersalo oli Teknillisen korkeakoulun matematiikan professori.
Somersalo on saanut useita tunnustuksia työstään. Hänelle myönnettiin Suomalaisen Tiedeakatemian Väisälän palkinto (2000). Suomalaisen Tiedeakatemian jäsen hän on ollut vuodesta 2007. Antamastaan opetuksesta hän sai yhdysvaltalaisen Diekhoff-opetuspalkinnon (2012).
Ethnologia Fennica

Ethnologia Fennica on Ethnos ry:n julkaisema etnologian ja lähitieteenalojen tutkimukseen keskittyvä kansainvälinen, englanninkielinen lehti. Lehti julkaisee alkuperäisiä tieteellisiä artikkeleita, katsausartikkeleita, kongressiraportteja ja kirja-arvosteluja, jotka edistävät suomalaista etnologista tutkimusta.
Ethnologia Fennicaa julkaistaan kaksi numeroa vuodessa, ja numerot ilmestyvät avoimesti verkossa Journal.fi-verkkoalustalla.
Barbapapa

Barbapapa on alkujaan Annette Tisonin ja Talus Taylorin luoma ranskalainen lastenkirjasarja, jonka pohjalta on Japanissa tehty myös kaksi piirrossarjaa. Nimi Barbapapa on peräisin ranskankielisestä makeishattaran nimestä. Sarjan hahmoja, barbapapoja, kutsutaan lyhyemmin barboiksi. Barbat ovat suurin piirtein päärynän muotoisia olentoja. Niiden varsinainen barbakikka on kuitenkin kyky muuntautua mihin tahansa muotoon. Kekseliäillä muodonmuutoksilla barbat ratkaisevat kohdalle sattuvat pulmat.
Barbaperheen vanhemmat ovat vaaleanpunainen Barbapapa ja musta Barbamama. Lapsia ovat punainen Barbapaavo, keltainen Barbapoju, sininen Barbapinko, vihreä Barbalala, violetti Barbapupu, oranssi Barbatipu sekä musta ja karvainen Barbapörrö. Kullakin barbalapsella on oma erikoisharrastuksensa, jotka tulevat tarinoissa aina omalla tavallaan esiin. Barbapaavo on kiinnostunut urheilusta ja erilaisista mysteereistä, Barbapoju eläimistä ja luonnosta, Barbapinko tieteestä, Barbalala musiikista, Barbatipu kirjallisuudesta, Barbapupu kauneudesta ja Barbapörrö on taidemaalari.
Barbabapa-nimistä televisiosarjaa esitettiin kolmessa erässä vuosina 1974–1980.tarvitaan parempi lähde Uudempi sarja Barbapapa maailman ympäri tehtiin vuonna 1999.tarvitaan parempi lähde Vanhempaa televisiosarjaa on näytetty useaan kertaan Suomenkin televisiossa Pikku Kakkosessa 1980-luvulta alkaen. Vuonna 2019 tv-ensiesityksensä sai ranskalaisen Normaal Animation -tuotantoyhtiön tekemä esikouluikäisille tarkoitettu Barbapapa-piirrossarja, jonka jakelusta vastaavat ranskalainen TF1-kanava ja kansainvälisesti toimiva Nick Jr.. Sarjakuvana Barbapapa ilmestyi Kotiliedessä.
Suomenkieliset ääninäyttelijät > Vuoden 1979 dubbaus

Suomentaja: Arja Kari-Ovaskainen
Äänet:
Lars Svedberg-Kertoja, Barbapapa, Barbapaavo, Barbapoju, Barbapinko, Jaakko
Aila Svedberg-Kertoja, Barbamama, Barbalala, Barbapupu, Barbatipu, Barbapörrö, Riitta
Suomenkieliset ääninäyttelijät > Vuoden 1989 dubbaus

Äänet: Golden Voice Oy
Pertti Nieminen
Ulla Ollikainen
Erkki Murto
Päivi Sorsa
Suomenkieliset ääninäyttelijät > Vuoden 1999 dubbaus

Suomenkielinen toteutus: Film & Cartoon Finland Oy
© Future Film
Suomenkieliset ääninäyttelijät > Vuoden 2019 dubbaus

Rooleissa:
Markus Bäckman
Heljä Heikkinen
Silva Lillrank
Jani Karvinen
Eeva Markkinen
Hanna Mönkäre
Jenny Pitkänen
Katja Sirkiä
Viivi Tamminen
Ella Tarvonen
Panu Vauhkonen
Henna Wallin
Käännös ja ohjaus: Tatu Tiihonen/DubOn
Editointi: Ville Ahonen/Revolver Studio
Äänitys ja miksaus: Asko Ahonen/Revolver Studio
Suomessa ilmestyneet julkaisut > VHS-julkaisut

Barbapapa 1 (suomenkielinen puhe, dubbauksesta vastasi Golden Voice Oy)
Barbapapa 2: Uudet seikkailut (suomenkielinen puhe, dubbauksesta vastasi Golden Voice Oy)
Barbapapa 3: Maailman paras Barbapapa (suomenkielinen puhe, dubbauksesta vastasi Golden Voice Oy)
Barbapapa 4: Perhejuhlat (suomenkielinen puhe, dubbauksesta vastasi Golden Voice Oy)
Barbapapa maailman ympäri - Pingviinejä ja Hirviä (suomenkielinen toteutus, dubbauksesta vastasi Film & Cartoon Finland Oy)
Barbapapa maailman ympäri - Kenguruja ja Paratiisilintuja (suomenkielinen toteutus, dubbauksesta vastasi Film & Cartoon Finland Oy)
Barbapapa maailman ympäri - Pandoja ja Valaita (suomenkielinen toteutus, dubbauksesta vastasi Film & Cartoon Finland Oy)
Barbapapa maailman ympäri - Leijonia ja Kirahveja (suomenkielinen toteutus, dubbauksesta vastasi Film & Cartoon Finland Oy)
Suomessa ilmestyneet julkaisut > DVD-julkaisut

Barbapapa Maailman ympäri - Pingviinejä ja hirviä
Barbapapa Maailman ympäri - Kenguruja ja paratiisilintuja
Barbapapa Maailman ympäri - Pandoja ja valaita
Barbapapa Maailman ympäri - Leijonia ja kirahveja
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen Barbapapa-sivusto (englanniksi)
Ena

Ena tai ENA voivat tarkoittaa:
Maantiede

Ena, Japanin kaupunki Gifun prefektuurissa
Enan piirikunta, Japanin entinen piirikunta Gifun prefektuurissa
Enavuori, Japanin vuori Gifun ja Naganon prefektuurien rajalla
Henkilöt

Ena Shibahara (s. 1998), japanilainen tennispelaaja
Lyhenteenä

ENA eli École nationale d’administration, hallinnon alan korkeakoulu Ranskassa
ENA eli École nationale d’administration, hallinnon alan korkeakoulu Malissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ena”, voi hakea sivunnimihaulla, laajalla sivunnimihaulla tai tekstihaulla.
Electric Eye

| Electric Eye Judas Priest |
| --- | --- | --- |

DVD-julkaisun tiedot
 Julkaistu: 2003
muut julkaisut
|   | Electric Eye 2003 |   |
Electric Eye on Judas Priestin vuonna 2003 julkaistu arkistomateriaalia ja promovideoita sisältävä DVD.
Sisältö

Promovideot:
Living After Midnight (1980)
Breaking The Law (1980)
Don't Go (1981)
Heading Out To The Highway (1981)
Hot Rockin'(1981)
You've Got Another Thing Comin' (1982)
Freewheel Burning (1984)
Love Bites (1984)
Locked In (1986)
Turbo Lover (1986)
Johnny B. Goode (1988)
Painkiller(1990)
A Touch Of Evil (1990)
Konserttitaltiointi:
Priest...Live! konserttitaltiointi vuodelta 1986
BBC-esiintymiset:
Rocka Rolla – Old Grey Whistle Test 1975
Dreamer Deceiver/Deceiver – Old Grey Whistle Test 1975
Take on the World – Top of the Pops 1979
Evening Star – Top of the Pops 1979
Living After Midnight – Top of the Pops 1980
United – Top of the Pops 1980
Muusikot

Rob Halford - laulu
Glenn Tipton - kitara
K.K. Downing - kitara
Ian Hill - basso
Dave Holland - rummut
John Hinch - rummut (Old Grey Whistle Test 1975)
Les Binks - rummut (Top Of The Pops 1979)
Scott Travis - rummut ("Painkiller" ja "A Touch Of Evil")
Aiheesta muualla

Electric Eye Discogsissa. (englanniksi)
Albumi Electric Eye Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Erkki Sinkko

Erkki Sinkko (s. 1938) on suomalainen eläkkeellä oleva lukion lehtori, osakesijoittaja ja entinen pörssikolumnisti.
Sinkko valmistui filosofian tohtoriksi Tampereen yliopistosta 1976. Hän toimi äidinkielen, yhteiskuntaopin ja taloustiedon opettajana Perniön lukiossa. Vuonna 1988 hän siirtyi vapaaksi toimittajaksi kirjoittaen sitten sijoittamisesta aina vuoteen 2005 saakka. Sinkko kirjoitti pörssikolumneja muun muassa Aamulehteen, Uuteen Suomeen, Ilta-Sanomiin, Kauppalehteen ja Osuustoiminta-lehteen.
Sinkko aloitti osakesijoittamisen vuonna 1970 noin 13 000 euron lähtöpääomalla. Kesäkuussa 2008 Sinkon perheen osakesalkun arvo oli noin 5,5 miljoonaa euroa hajautettuna noin sataan suomalaiseen yhtiöön. Sinkko ei ole kiinnittänyt huomiota niinkään osakkeiden kurssikehitykseen vaan pitää jaettavia osinkoja tärkeämpinä. Hän ei suosi pelaamista vaan pitkäaikaista harkittua sijoittamista.
Teoksia

Venäläis-suomalainen lehdistöpolemiikki 1890-1894, väitöskirja. Acta Universitatis Tamperensis. Ser. A vol. 76. Tampereen yliopisto, Tampere 1976
Markat tuottamaan : piensijoittajan opas ; kirj. Erkki Sinkko, Kristiina Ritvos, Sirkka-Liisa Roine. Otava 1987
Sihtauksia : Särmikkäät pörssikolumnit vuosilta 1985-1998 jälkiviisaudella maustettuna. Arvopapaeri, Helsinki 1998
Lyhyt kirja rikastumisesta : oppia osakesäästäjille ; kirj. Erkki Sinkko, Kai Vakkuri. WSOY 2000
Emil Rathenau

| Emil Moritz Rathenau |
| --- | --- |

Henkilötiedot
Syntynyt: 11. joulukuuta 1838 Berliini
Kuollut: 20. kesäkuuta 1915 (76 vuotta) Berliini
Emil Moritz Rathenau (11. joulukuuta 1838 Berliini – 20. kesäkuuta 1915 Berliini) oli saksalainen insinööri ja liikemies. Hän oli sähköalan AEG-yhtiön perustaja ja saksalaisen sähköteollisuuden tärkeimpiä edistäjiä.
Elämä ja ura

Juutalaistaustainen Rathenau opiskeli insinööriksi Hannoverin polyteknillisessä opistossa ja Zürichin teknillisessä korkeakoulussa. Hän teki jonkin aikaa käytännön insinööritöitä Saksassa ja konetehtailla Englannissa. Vuosina 1866–1873 hän otti liikekumppaninsa kanssa haltuunsa pienen Weberin konetehtaan Berliinissä ja johti sitä soveltaen ulkomailla hankkimaansa kokemusta, mutta yritys asetettiin lopulta selvitystilaan.
Rathenau matkusteli sen jälkeen jonkin aikaa Amerikassa ja Ranskassa, josta palattuaan toi puhelimen ja Thomas Edisonin sähkölampun oikeudet Saksaan. Hän oli mukana luomassa Saksan puhelinjärjestelmää ja perusti vuonna 1887 Allgemeine Elektrizitätsgesellschaftin (AEG), jonka teknisestä johtamisesta hän vastasi, samoin kuin hän oli alusta alkaen perustamansa Berliinin sähkölaitoksen johtaja. AEG-yritys toimi monipuolisesti eri sähkötekiikan aloilla, ja siitä tuli Rathenaun aikana alan markkinajohtajana. Ennen ensimmäisen maailmansodan puhkeamista AEG oli yksi maailman suurimmista alan yrityksistä, ja sillä oli noin 70 000 työntekijää.
Rathenaun poika Walther Rathenau työskenteli isänsä yrityksessä, ja toimi myöhemmin Saksan ulkoministerinä Weimarin tasavallan aikana.
Aiheesta muualla

Wikimedia Commonsissa on kuvia tai muita tiedostoja aiheesta .
Euroopan demokraatit

Euroopan demokraatit (ED) on löyhähkö konservatiivisten puolueiden liittouma, jonka jäsenet kuuluivat europarlamentissa samaan EPP-ED-ryhmään Euroopan kansanpuolueen (EPP) kanssa vuosina 1992–2009. Euroopan demokraatit muodostivat oman ryhmänsä 1979–1992.
ED:n historia alkaa Britannian konservatiivipuolueen jäsenten muodostettua Euroopan konservatiivien ryhmän Britannian liityttyä EY:hyn 1973. Ryhmän nimi oli aluksi European Conservative Group. Myöhemmin siihen liittyi muitakin oikeistolaisia konservatiiveja ja vuonna 1979 se vaihtoi nimensä Euroopan demokraateiksi. 1970-luvun lopulla ED oli parlamentin kolmanneksi suurin ryhmä.
Sen jäsenmäärä alkoi vähetä nopeasti 1980-luvun lopulla, jolloin monet jäsenet siirtyivät Saksan CDU:n hallitsemaan lähinnä kristillisdemokraattiseen Euroopan kansanpuolueen ryhmään. Siihen verrattuna ED on jonkin verran oikeistolaisempi ja vähemmän Euroopan integraatiota ajava.
Pääryhmittymä ED:ssä on edelleen Britannian konservatiivit. Vuoden 2005 johtajavalinnassa David Cameron sanoi erottavansa konservatiivit EPP-ED-liitosta, mutta hänen vastaehdokkaansa David Davis väitti nykyisen järjestelyn olevan toimiva, koska ED:llä on edelleen vaikutusvaltaa suurimmassa ryhmässä, mutta silti etäisyyttä EPP:stä.
Jäsenet

Občanská demokratická strana (ODS), Tšekki
Partito dei Pensionati, Italia
Konservatiivipuolue, Britannia
Ulster Unionist Party (UUP)
Eritrea talviolympialaisissa 2018

Eritrea osallistui Pyeongchangin talviolympialaisiin 2018. Maan ainoa edustaja oli kanadalais-eritrealainen alppihiihtäjä Shannon-Ogbani Abeda, joka niin ollen myös kantoi joukkueen lippua avajaisissa sekä päättäjäisissä.
Eritrea osallistui vuonna 2018 ensimmäistä kertaa talviolympialaisiin.
Joukkue > Alppihiihto

Eritrea sai alppihiihtoon maapaikan yhdelle miehelle.
Shannon-Ogbani Abeda
Ethiá

| Ethiá Εθιά |
| --- | --- |
 Ethián kylää.
 Ethiá
 Koordinaatit: 34°59′17″N, 25°11′36″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Archánes-Asteroúsia
Hallinto:  
 – Asutustyyppi:  kylä
 – Kallikrates-koodi:  7102030303
Korkeus:  740 m
Väkiluku (2021):  27
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ethiá (kreik. Εθιά) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 27 (2021).
Ethián Neitsyt Marian syntymän (Génnisi tis Theotókou) ja arkkienkelten (Taxiárches) kirkko.
Ethián kylä sijaitsee Kreetan eteläisissä keskiosissa noin 52 kilometriä etelään Iraklionista ja linnuntietä noin neljä kilometriä sisämaahan saaren etelärannikosta. Se on rakennettu Asteroúsia-vuorten rinteeseen noin 740 metrin korkeuteen merenpinnasta laskettuna.
Ensimmäinen maininta kylästä on venetsialaiselta ajalta vuodelta 1577. Vuonna 1583 se mainitaan nimellä Ettea. Ethián rakennuskanta on perinteistä ja se on suojeltu perinteisenä asutuksena. Sitä on pyritty kunnostamaan ja elvyttämään monin tavoin. Kylän ympäristöön on istutettu metsää.
Ethiá muodostaa myös laajemman kyläyhdyskunnan (Δημοτική Κοινότητα Εθιάς, Dimotikí Koinótita Ethiás), johon kuuluvat varsinaisen Ethián kylän lisäksi kylät Rotási ja Agía Ánna. Koko yhdyskunnan väkiluku on 261 (2021).
Aiheesta muualla

Kuvia tai muita tiedostoja aiheesta Ethiá Wikimedia Commonsissa
Elokuvavuosi 1989

Tässä artikkelissa käsitellään vuoden 1989 aikana julkaistuja elokuvia ja elokuvamaailman merkittäviä tapahtumia.
Uusia elokuvia

007 ja lupa tappaa
Abyss – syvyys
Batman
Do the Right Thing – kuuma päivä
Friday the 13th. Part VIII – Jason Manhattanilla
Glory
Godzilla kohtaa Biollanten
Halloween 5
Indiana Jones ja viimeinen ristiretki
Insiders
In the Line of Duty 4
Joulupuu on kärvennetty
Kauan eläköön Bernie
Kickboxer
Kikin lähettipalvelu
Kokki, varas, vaimo ja rakastaja
Kuolleiden runoilijoiden seura
Kärpänen II
Meet the Feebles
Naapurissa kummittelee 3
Painajainen Elm Streetillä 5 – Painajaisten lapsi
Palveluksessanne, Miss Daisy
Pieni merenneito
Rakkauden meri
Road House – kuuma kapakka
Ruuvit löysällä
Syntynyt 4. heinäkuuta
Talvisota
Tappava ase 2
The Toxic Avenger Part II
Uinu, uinu lemmikkini
Valmont
Aiheesta muualla

Elokuvavuosi 1989 Internet Movie Databasessa (englanniksi)
Suomen katsotuimmat elokuvat vuonna 1989
Estadi Comunal d'Andorra la Vella

| Estadi Comunal d'Andorra la Vella |
| --- | --- |

Rakennuksen tiedot
Sijainti:  Andorra la Vella, Andorra
Kenttä:  Nurmi
Käyttäjät
 Andorran jalkapallomaajoukkue sekä jotkin Andorran jalkapalloliigan joukkueet 
Katsojakapasiteetti
 838 
Lisää rakennusartikkeleitaArkkitehtuurin teemasivulla
Estadi Comunal d'Andorra la Vella on monikäyttöinen stadion Andorra la Vellassa Andorrassa. Nykyään sitä käytetään enimmäkseen jalkapallossa. Stadionille mahtuu 838 ihmistä.
Andorran jalkapallomaajoukkue pelaa kotiottelunsa stadionilla.
Ethnikí Ámynan metroasema

| Ethnikí Ámyna> Εθνική Άμυνα |
| --- | --- |
 Ethnikí Ámynan metroasemaa.
 Ateenan metro 
Perustiedot
Metrolinjat:   Linja 3
Sijainti:  37°59′58″N, 23°47′5″E
Paikkakunta:  Ateena / Papágou-Cholargós, Attika, Kreikka
Avattu:  28.1.2000
Ethnikí Ámyna (kreik. Εθνική Άμυνα eli Σταθμός Εθνική Άμυνα, Stathmós Ethnikí Ámyna; ”Kansallinen puolustus”) on Ateenan metron asema Linjalla 3 (sininen). Se sijaitsee Ateenan kunnan itälaidalla Pentágonon kaupunginosan ja Papágou-Cholargóksen kunnan rajalla.
Metroasema avattiin 28. tammikuuta 2000. Aseman lähellä sijaitsevat sekä Kreikan puolustusministeriö (Ypourgeío Ethnikís Ámynas), josta asema on saanut nimensä, että liikenne- ja viestintäministeriö. Aseman nimeksi suunniteltiin alun perin ministeriön lempinimen ja kaupunginosan mukaan nimeä Pentágono (Πεντάγωνο). Seuraava asema lounaaseen on Katecháki ja koilliseen Cholargós.
Aiheesta muualla

Kuvia tai muita tiedostoja aiheesta Ethnikí Ámynan metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
En kvest for den hellige gral

| En kvest for den hellige gral Trollfest |
| --- | --- | --- |

Studioalbumin tiedot
 Äänitetty : 2011
 Julkaistu: 29. huhtikuuta 2011
 Tyylilaji: folk metal
 Kesto: 45.13
 Levy-yhtiö: NoiseArt Records
Trollfestin muut julkaisut
| Villanden 2009 | En kvest for den hellige gral 2011 | Brumlebassen 2012 |
En kvest for den hellige gral on norjalaisen folk metal -yhtyeen Trollfestin neljäs studioalbumi.
Kappaleet

Die verdammte Hungersnot – 4.05
Karve – 5.33
Die berüchtiges Bande – 3.55
Gjetord – 5.44
Der Sündenbock Gegalte – 3.27
Korstog – 3.56
Undermålere – 4.09
Jevnes med Jorden – 4.22
En gammel Trollsti – 5.03
Epilog – 4.54
Muusikot

Trollmannen – laulu
John Espen Sagstad – soolokitara, kitara
Manskow – harmonikka, banjo
Per Spelemann – soolokitara, kitara
Psychotroll –  basso, koskettimet
Trollbank – rummut
Arvostelut

Allmusic:
Imperiumi: 5½/10
RockHard:
Aiheesta muualla

En kvest for den hellige gral Discogsissa. (englanniksi)
Albumi En kvest for den hellige gral Encyclopaedia Metallum -sivustolla (englanniksi)
Ethnologue

| Ethnologue |
| --- | --- |

Verkkosivusto:  https://www.ethnologue.com/
Kaupallinen:  ei
Kielet:  englanti
Omistaja:  SIL International
Avattu:  1951 (kirjana)
Nykyinen tila:  aktiivinen
Ethnologue: Languages of the World on SIL Internationalin teos, joka sisältää tietoja maailman kielistä. Siitä julkaistaan muutaman vuoden välein uusi painos, jonka tiivistetty versio on ollut luettavissa myös Internetissä. Seitsemännestätoista painoksesta alkaen verkkoversio on ollut ensisijainen ja vuosittain päivitettävä.
Teos sai alkunsa vuonna 1951, jolloin siinä oli nelisenkymmentä kieltä kuvattuna. Sitä käyttivät ensisijaisesti lähetyssaarnaajat. Taustalla toimiva SIL International on kristillinen voittoatavoittelematon järjestö. Tästä syystä myös Ethnologue on saanut kritiikkiä sekulaarisista piireistä, mutta se on siitä huolimatta kasvanut keskeiseksi lähdeteokseksi kielitieteen alalla.
Ethnologuen 19. painos sisältää tiedot 7 097 elävästä kielestä. Annettaviin tietoihin kuuluvat muun muassa puhujamäärä, alueellinen sijoittuminen, murteet ja siteet muihin kieliin. Se on maailman laajin luettelo kielistä. Tiedot joistakin kielistä ovat kuitenkin melko vanhentuneita. Kieleksi määrittäminen riippuu sosiolingvistisistä tekijöistä. Ethnologuessa jokaisella kielellä on yksilöllinen kolmikirjaiminen SIL-koodi.
Aiheesta muualla

Ethnologuen Internet-sivut
Fiat Compact -pohjalevy

Fiat Compact -pohjalevy on Fiatin kehittämä pohjalevy keskikokoisille ja sitä suuremmille etu- ja nelivetoisille automalleille. Ensimmäinen sille perustuva malli on vuonna 2010 esitelty Alfa Romeo Giulietta.
Mallit

Alfa Romeo Giulietta (2010–2020)
Chrysler 200 II (2014–2016)
Chrysler Pacifica (RU) (2016–)
Dodge Dart (2012–2016)
Fiat Viaggio / Ottimo (2012–2017)
Jeep Cherokee (KL) (2013–)
Jeep Grand Commander (2018–)
Eritrea kesäolympialaisissa 2000

Eritrea osallistui Sydneyn kesäolympialaisiin vuonna 2000 kolmen urheilijan joukkueella. Maan kaikki urheilijat osallistuivat yleisurheiluun. Maan lipunkantajana avajaisissa toimi joukkueen ainoa naispuolinen urheilija, eli Nebiat Habtemariam. Eritrea ei saavuttanut ensimmäisistä olympialaisistaan mitalia.
Joukkue > Yleisurheilu

Bolota Asmerom - Miesten 5 000 metrin juoksu
Yonas Kifle - Miesten 10 000 metrin juoksu
Nebiat Habtemariam - Naisten 5 000 metrin juoksu
Erwin van de Looi

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 25. helmikuuta 1972 (ikä 52)
Syntymäpaikka: Huissen, Alankomaat
Pelipaikka: puolustaja
Pituus: 191 cm
Seura
Seura:  Alankomaat U21
Tehtävä: päävalmentaja
Seurat
| Vuodet | Seura | O | (M) |
| 1991–1992 |  BVV Den Bosch | 8 | (0) |
| 1992–1997 |  SBV Vitesse | 133 | (2) |
| 1997–1999 |  NAC Breda | 47 | (1) |
| 2000 |  Stuttgarter Kickers | 7 | (0) |
| 2000–2002 |  FC Groningen | 19 | (0) |
Valmennusura
2008–2010:  FC Groningen U21
2010–2013:  FC Groningen (apuv.)
2013–2016:  FC Groningen
2016–2018:  Willem II
2018–:  Alankomaat U21
 Seurajoukkueuran tilastot kattavat vain kansalliset sarjat.
Erwin van de Looi (s. 25. helmikuuta 1972) on alankomaalainen jalkapallovalmentaja ja entinen toppari. Toukokuusta 2018 lähtien hän on toiminut Alankomaat alle 21-vuotiaiden maajoukkueen päävalmentajana.